Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 710

2. Szakmai elmélet A jelölt rendelkezzen részletes ismeretekkel az alábbi témakörökben: 2.1. Könyvművészet, könyvkötéstörténet A könyv általános fogalma: könyvtest; bekötött könyv, kemény táblás könyvborító, kötésterv; brosúra, könyvillusztráció; könyvrestaurálás. Az írás. A fejlődés útja a képírástól a betűig. Agyag- és viasztáblák, tekercskönyv. Kopt kódex IV—VIII. század. Karoling, román kor, elefántcsont és ötvöskötések. Gótika, hordozható kötésformák: kapsza, csuklyás, palástos, polyás. Kéziratosság és ősnyomdászat Európában és Magyarországon. Reneszánsz könyvgyűjtés, a Bibliotheka Corviniana, díszkötésű korvinák típusai. Olasz—francia reneszánsz periódusa: Grolier, Maioli — („fer azure”, „fer pointille”) francia királyok — „semis” stílus. A magyarországi nyomdák kialakulása a XVI. században. A német reneszánsz periódusa, vándornyomdászok. XVII—XVIII. század fanfares, pointillé, cottage roof, all over, rectangular evantail, dentelle stílusok hatásai, illetve vetületei Magyarországra. Aranyozott színes pergamenkötések (Debrecen, nagyszombati kötések). Empire, historizmus, „etruscan, katedrális stílus”. A szecesszió iparművészeti értékű bőrkötései. A XX. század könyvművészete, francia könyvtervezők és könyvkötők, magyar könyvtervezők (Tevan, Kner Imre, Lengyel Lajos). 2.2. Technikatörténet (könyvkötéstörténettel összefüggésben) Pergamoni kvaterna. Előzék. Fűzésmódok: szalagra, valódi egyes és dupla bordára, befűrészelt gerinc-álborda. Oromkötés, oromszegő. A könyvmetszés, körülvágás, metszésfajták. Könyvtábla borító anyagok: pergamen, bársony, selyem, bőr, vászon, papír. Könyvtáblák díszítése (bélyegző szerszámmal — vaknyomás, aranyozás). Bőrdíszítő technikák: hideg és meleg eljárások. Présaranyozás. Lemezpréselés (klisé). 2.3. Tipográfiai alapismeretek A jelölt ismerje: — a könyvtervezés esztétikáját, — a tördelési minta, forgatókönyv, illusztráció, képaláírás, címlap, védőborító készítését, — a nyomtatási eljárásokat, grafikai kifejezésmódokat: a magasnyomás, linóleummetszet; mélynyomás, rézkarc; síknyomás, litográfia; a szitanyomás eljárásait. 2.4. Anyagismeret Az elmélet területén a jelölt ismerje: — a papír alapanyagait, a papírkészítés és gyártás eljárásait (kézi és gyári készítésű), — a papírfajtákat, súlyát, méretét, szálirányát, — a növényi, állati műanyagalapú ragasztóanyagokat, — hőre lágyuló műanyagfóliákat, — vászonfajtákat, fűzőanyagokat, — présaranyozó fóliákat, nyomdafestékeket, anilin festékeket, — könyvkötő bőröket, natúr bőrök pácolási eljárásait, — fontosabb könyvkötészeti szabványokat. 2.5. Munka- és környezetvédelem A jelölt ismerje és alkalmazza: — az általános munka- és környezetvédelmi szabályokat.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes